Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4576

j) A képzőművészet minden ágában tud műalkotásokat elemezni, a tartalom, a forma és az alkotói szándék figyelembevételével. 2006/20/II. szám $ VIZUÁLIS KULTÚRA 11–12. évfolyam 2006/20/II. szám A Vizuális kultúra kerettanterv a Képességfejlesztő és értékőrző kerettanterv keretei között a gimnázium 11–12. évfolyam számára kimunkált, a gyakorlatban több ízben kipróbált részletes kerettanterv. A kerettantervet és taneszközeit használhatják, választhatják azok az iskolák (pedagógusok), akik a Képességfejlesztő és értékőrző kerettanterv szerint dolgoznak. A Vizuális kultúra kerettanterv tanulásához-tanításához javasolt időkeret: Évfolyam 11. 12. Heti Óraszám $0,5 $0,5 A kerettanterv jellemzői A Vizuális kultúra kerettanterv – illeszkedve a Képességfejlesztő és értékőrző kerettanterv tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulásitanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a kerettantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt (elégséges) teljesítményminősítést (osztályzatot) szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – következetes tanulás és tanulás segítés révén – bármely tanuló teljesíteni tudja. A kerettanterv tanulási programja módot kínál a differenciált tanulásszervezésre a pedagógusok számára. A 11. évfolyam Vizuális kultúra kerettantervében a hangsúly a vizuális kultúra nyelv- és eszközrendszerének tudatos, személyes, intenzív feldolgozására tevődik, amelyhez mintegy terepet adnak a vizualitás működési területei, a tárgyi és szellemi környezet. A 12. évfolyam Vizuális kultúra kerettantervének feladata elsősorban az, hogy lehetőséget adjon arra, hogy a diákok – az elsajátított vizuális nyelv- és eszközhasználat birtokában – a gyakorlatban modellezzék az alkotást a tárgy- és környezetkultúra, illetve a vizuális kommunikáció területén. A 11–12. évfolyam kerettantervei csak együtt használhatók, mivel azok kölcsönösen egymás ún. háttéranyagát alkotják. A 11. évfolyam szükséges témái a 12. évfolyam kerettantervéből emelhetők át, míg a 12. évfolyam kerettanterve a 11. évfolyam nyelv- és eszközhasználatára épít. Előzetes tudást, meglévő képességet annyit vár el a programot választó tanulóktól a kerettanterv, amennyit az 5–8., és 9–10. évfolyam Vizuális kultúra kerettanterve a 10. évfolyam végére optimális teljesítményként előír a tanulók számára. A kerettanterv alkalmazásához szükséges feltételek A Vizuális kultúra kerettantervet a környezetkultúra iránt érzékeny, a vizuális kultúra egyes részterületein felkészült, egyetemi szintű rajztanári diplomával rendelkező pedagógus eredményesen taníthatja. A kerettanterv szerinti tanulást segítő pedagógusnak felkészültnek kell lennie a vizuális információk tekintetében, továbbá a legváltozatosabb vizuális médiumok ismeretében és a kortárs vizuális művészetekben. A tanítandó vizuális technikákat és műveleteket biztonsággal kell használnia, és legalább egy képzőművészeti és/vagy kézműves technikát alkotó módon kell művelnie. A kerettanterv különösebb tér- és időszervezést nem igényel. A kerettantervben szereplő tevékenységek tanulásához nem szükséges külön terem. A rajz szaktanterem megléte viszont nem hátrány. Fontos azonban elkülönített térben (rajzszertárban) tárolni a program kivitelezéséhez szükséges anyagokat és eszközöket. 2006/20/II. szám A Vizuális kultúra tanulásának céljai a 11–12. évfolyamon A 11. és a 12. évfolyam kerettanterve/tananyagrendszere szorosan összefügg egymással. A 11. évfolyamon a hangsúly a vizuális kultúra nyelvi és eszközrendszerének tudatos, személyes, intenzív feldolgozásán van, melyhez mintegy terepet adnak a vizualitás működési területei a tárgyi és szellemi környezet. A 12. évfolyam feladata elsősorban az, hogy a jól elsajátított vizuális nyelv és eszközhasználat segítségével gyakorlatban modellezze az alkotást, a tárgy és környezetkultúra, illetve a vizuális kommunikáció területén. Ezért a 11. és a

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes